CELEX: 62008CN0388
Language: sl
Date: 2008-09-05 00:00:00
Title: Zadeva C-388/08: Predlog za sprejetje predhodne odločbe, ki ga je vložilo Korkein oikeus (Finska) 5. septembra 2008 – Kazenski postopek zoper Arturja Leymanna in Alekseija Pustovarova

25.10.2008   
            
            
               SL
            
            
               Uradni list Evropske unije
            
            
               C 272/13
            
         Predlog za sprejetje predhodne odločbe, ki ga je vložilo Korkein oikeus (Finska) 5. septembra 2008 – Kazenski postopek zoper Arturja Leymanna in Alekseija Pustovarova
   (Zadeva C-388/08)
   (2008/C 272/23)
   Jezik postopka: finščina
   Predložitveno sodišče
   Korkein oikeus (Finska)
   Stranki v postopku v glavni stvari
   Artur Leymann in Aleksei Pustovarov
   Vprašanja za predhodno odločanje
   
               1)
            
            
               Kako je treba razlagati izraz „dejanje, ki je bilo storjeno pred predajo in se razlikuje od dejanja, zaradi katerega je bila predana“ iz člena 27(2) okvirnega sklepa (1) in, natančneje, katera so upoštevna merila za določitev, ali je opis dejanskega stanja, ki je podlaga za vložitev obtožbe, različen od dejanskega stanja, ki je bil podlaga za predajo, tako da bi bilo treba šteti, da gre za „drugo dejanje“, ki se ga lahko preganja s soglasjem iz člena iz člena 27(3)(g) in 4?
            
         
               2)
            
            
               Ali je člen 27(2) okvirnega sklepa treba razlagati tako, da je postopek s soglasjem iz odstavkov 3(g) in 4 istega člena treba uporabiti, kadar sta se tako nalog za prijetje kot končna obtožba nanašala na (hujši) zločin nedovoljene trgovine s prepovedanimi drogami, pri čemer pa je bil opis dejanskega stanja iz obtožbe kasneje spremenjen, tako da se je obtožba nanaša na drugačno vrsto nedovoljene trgovine s prepovedanimi drogami, kot je bila v nalog za prijetje?
            
         
               3)
            
            
               Kako je treba razlagati člen 27(2) okvirnega sklepa, na podlagi katerega se predane osebe ne sme kazensko preganjati, kaznovati ali ji odvzeti prostost za dejanje, zlasti glede na postopek s soglasjem iz odstavka (4) tega člena ter ob upoštevanju določbe člena 27(3)(c), na podlagi katerega se „pravilo specialnosti“ ne uporabi, če kazenski postopek ne daje podlage za uporabo ukrepov, vezanih na odvzem prostosti?
               
                           a)
                        
                        
                           Ali je v primerih, ki sodijo na področje uporabe postopka s soglasjem, zgoraj navedene določbe treba razlagati tako, da ne nasprotujejo temu, da se zaradi zadevnega kaznivega dejanja začne kazenski pregon, da poteka postopek in da se sprejme sodba pred dosego soglasja, pod pogojem, da osumljenemu kaznivega dejanja ni omejena oziroma odvzeta svoboda?
                        
                     
                           b)
                        
                        
                           Koliko je pomembna okoliščina, da se kazenski postopek, ki vključuje omejitev svobode, nanaša na več kaznivih dejanj, pri čemer eno od teh sodi na področje postopka s soglasjem? Ali je zgoraj navedene določbe torej treba razlagati tako, da ne nasprotujejo temu, da se zaradi zadevnega kaznivega dejanja začne kazenski pregon, da poteka postopek in da se sprejme sodba pred dosego soglasja, pa čeprav je bila osumljenemu kaznivega dejanja med postopkom omejena svoboda, če je le bila ta omejitev zakonsko upravičena z drugimi obtožnimi predlogi?
                        
                     
         
      (1)  Okvirni sklep Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (UL L 190, str. 1).